Poppy for Windows
Kun Poppy on asennettu, se näkyy pienenä kirjekuoren näköisenä kuvakkeena tehtäväpalkissa. Napsauta sitä hiiren oikealla painikkeella ja valitse Options. Valintaikkunassa voit määritellä, miten Poppy toimii. Anna Poppylle tarkastettavan sähköpostitilin nimi valitsemalla Add. Voit liittää viestiin äänen ja voit myös päättää, millä sähköpostiohjelmalla haluat avata viestit. Voit käskeä ohjelmaa tarkastamaan sähköpostin tietyin väliajoin, mutta se edellyttää, että Internet-yhteys on silloin auki. Jos jätät kentän tyhjäksi, voit napsauttaa aina halutessasi tehtäväpalkin kuvaketta, kun haluat tarkistaa, onko viestejä tullut. Napsauta rasti kohtaan Show message when you have mail, niin näet, kuinka monta viestiä on tullut ilman, että sinun tarvitsee käynnistää sähköpostiohjelmaa. Poppy tutkii tilin taustalla, kun olet Internet-yhteydessä. Viestit näkyvät kätevästi pieninä tekstikenttinä tehtäväpalkin päällä.